Държавен вестник, бр. 96, 2009 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  96
полагат в помещенията на строежи от всички 
класове на функционална пожарна опасност 
и от I, II и ІІІ степен на огнеустойчивост на 
разстояние най-малко 2 m от конструкции, 
изпълнени от строителни продукти с клас по 
реакция на огън D – F.
(2) Водогрейни котли с температура на водата 
до 110 °С и с топлинна мощност над 25 kW, 
както и парни котли с налягане до 0,05 MPa 
се разполагат в котелните помещения на сгра-
ди от I, II и III степен на огнеустойчивост, с 
огнеустойчивост на ограждащите конструкции, 
по-голяма или равна на REI 120 (EI 120), на 
разстояние най-малко 2 m от конструкции, 
изпълнени от строителни продукти с класове 
по реакция на огън D – F.
(3) Водогрейни котли с температура на вода-
та, по-висока от 110 °С, и парни котли с налягане 
над 0,05 MPa се разполагат в самостоятелни 
сгради от I и II степен на огнеустойчивост или 
в сгради, изпълнени от незащитени стоманени 
конструкции, като безопасността на носещите 
елементи се осигурява с леки негорими покриви 
или с отвори с площ не по-малко от 10 % от 
площта на пода.
(4) Kотлите може да се разполагат до сгради 
с производствено предназначение, при условие 
че са отделени от тях с брандмауер. Допуска се 
котлите по ал. 3 да се разполагат до сгради с 
производствено предназначение, при условие че 
са отделени от тях с брандмауер и съответстват 
на изискванията на нормативните документи.
Чл. 153. (1) Металните комини се проекти-
рат от строителни продукти с клас по реакция 
на огън D – F и се разполагат на разстояние 
най-малко 1,5 пъти диаметъра на комина, но не 
по-малко от 0,3 m от елементите на сградата.
(2) Комините на котелните се проектират на 
разстояние най-малко 30 m от открити складове 
за горими материали и на разстояние най-мал-
ко 10 m от източници, отделящи горими пари, 
газове и прахове.
(3) Разстоянията по ал. 2 може да бъдат 
намалени до 1 m, ако са предвидени искро-
гасители.
Чл. 154. (1) Основните надземни резервоари 
за течно гориво с обем до 200 m3 се проектират 
на разстояние най-малко 10 m от сградите на 
котелните или в отделни, пристроени до тях 
помещения от I и II степен на огнеустойчивост.
(2) Подземните резервоари се проектират 
на разстояние най-малко 4 m от котелните 
помещения. При стени без отвори с огнеус-
тойчивост REI 120, изпълнени от строителни 
продукти с клас по реакция на огън А1, това 
разстояние не се нормира.
(3) Минималните разстояния от котли в 
сгради от III степен на огнеустойчивост и от 
резервоари за течно гориво с обем, по-голям 
от 200 m3, до съседни сгради и съоръжения се 
определят при спазване на изискванията за 
проектиране на складове за собствени нужди 
от категории по пожарна опасност Ф5А и Ф5Б.
Чл. 155. (1) За котелните помещения, 
разположени на по-ниска кота от основните 
резервоари за гориво, се предвиждат оборотни 
(разходни) резервоари с вместимост до 5 m3. 
Оборотните резервоари се разполагат на горното 
ниво на основните резервоари.
(2) Когато разходните резервоари се пред-
виждат в котелните помещения, те се разпо-
лагат на разстояние най-малко 2 m от котлите 
и електрическите съоръжения.
(3) Оборотните резервоари се осигуряват 
с преливна тръба с диаметър не по-малък от 
1,5 пъти диаметъра на захранващата тръба за 
отвеждане на излишното гориво в основните 
резервоари.
(4) Пред котлите, работещи с течно гориво, 
се предвиждат приемници за разлято гориво.
Чл. 156. (1) Горивните устройства (с из-
ключение на енергийните котли) може да се 
захранват непосредствено от основните резер-
воари с обем, по-голям от 5 m3, при условие 
че е осигурено автоматично изключване на:
1. притока на гориво към отделния консу-
матор при спиране на горенето му;
2. подаването на гориво от основния резер-
воар при спиране на горенето на последния 
консуматор.
(2) При проектиране на основните резерво-
ари за гориво на по-ниска кота от котелните 
помещения се допуска горивото да се подава 
по рециркулация чрез засмукване.
(3) На тръбата, връщаща излишното гориво, 
се предвижда възвратен клапан.
Чл. 157. Допуска се помпите за пълнене на 
основните резервоари и за подаване на гориво 
към оборотните резервоари или към котлите да 
се разполагат в помещенията за резервоарите 
на разстояние най-малко 2 m от тях.
Чл. 158. Допуска се основните резервоари 
да се зареждат с гориво по самотек и с пом-
пи, за което се предвиждат шахти или ниши в 
стените със заключващи се негорими капаци.
Чл. 159. (1) Надземните резервоари с еди-
нична вместимост до 500 m3 за обслужване на 
котли към оранжерии се разполагат на раз­
стояние най-малко 10 m от котлите, а надзем-
ните резервоари с вместимост до 1000 m3 – на 
разстояние най-малко 20 m.
(2) Разстоянията от резервоарите до оран-
жериите не се нормират.
Чл. 160. Не се разрешава проектирането 
на котелни и складове за течно гориво непо-
средствено под пътищата за евакуация и под 
помещенията в сгради от всички класове на 
функционална пожарна опасност, предназначени 
за масово събиране на хора, както и в сгради от 
подкласове Ф1.1, Ф1.2 и Ф4.1 със занимални, 
спални и други подобни помещения.